บาทเปิด 32.38 บาทต่อดอลลาร์ แข็งค่าต่อเนื่อง
เงินบาทเปิดตลาด 32.38 บาทต่อดอลลาร์ แข็งค่าต่อเนื่อง มองกรอบวันนี้ 32.30-32.50 จับตาเงินทุนไหลเข้า
20 ก.ย. 2561

เงินบาทเปิดตลาด 32.38 บาทต่อดอลลาร์ แข็งค่าต่อเนื่อง มองกรอบวันนี้ 32.30-32.50 จับตาเงินทุนไหลเข้า
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 32.38 บาท/ดอลลาร์ จากเย็นวานนี้ที่ปิดตลาดอยู่ที่ระดับ 32.44/45 บาท/ดอลลาร์
"เมื่อคืนดอลลาร์ทรงตัวเมื่อเทียบกับค่าเงินยูโรและค่าเงินเยน แต่อ่อนค่าเมื่อเทียบกับสกุลเงินของตลาดเกิดใหม่ ขณะที่เงินบาทเคลื่อนไหวตามทิศทางภูมิภาค..นอกจากนี้อัตราผลตอบแทนพันธบัตรสหรัฐฯยังพุ่งสูง"นักบริหารเงินระบุ
นักบริหารเงิน ยังกล่าวอีกว่า ช่วงนี้ตลาดต่างประเทศมองว่าตลาดบ้านเราเป็นสินทรัพย์ที่ปลอดภัยทำให้ช่วงนี้ต้องจับตาดูกระแสเงินทุนไหลเข้าอย่างต่อเนื่อง รวมทั้งสงครามการค้าที่คลี่คลายลง  นักบริหารเงิน คาดว่า วันนี้เงินบาทจะเคลื่อนไหวในกรอบ 32.30-32.50 บาท/ดอลลาร์ โดยตลาดรอคอยผลประชุมธนาคารกลางสหรัฐฯ ในวันที่ 25-26 ก.ย.นี้